ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Μαρτίου 1986

για την τροποποίηση της απόφασης 83/96/ΕΟΚ που επιτρέπει στην Ιρλανδία και το Ηνωμένο Βασίλειο να λάβουν, προσωρινά, συμπληρωματικά μέτρα για να προστατευθούν, από την εισαγωγή του Dendroctonus micans

(Το κείμενο στην αγγλική γλώσσα είναι το μόνο αυθεντικό)

(86/118/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 15 παράγραφος 2,

Εκτιμώντας:

ότι, βάσει του κοινοτικού φυτοϋγειονομικού καθεστώτος, έχει επιτραπεί στην Ιρλανδία και το Ηνωμένο Βασίλειο με την απόφαση 83/96/ΕΟΚ της Επιτροπής (3), όπως τροποποιήθηκε τελευταία από την απόφαση 85/165/ΕΟΚ (4), να απαιτούν από τα άλλα κράτη μέλη τη λήψη ορισμένων συμπληρωματικών προστατευτικών μέτρων, εκτός εκείνων που προβλέπονται από τις κοινοτικές διατάξεις προκειμένου να εμποδίσουν την εισαγωγή του Dendroctonus micans μέσω φυτών που ανήκουν στο είδος των κωνοφόρων, λόγω της πρόσφατης εξέλιξης που έχει σημειωθεί όσον αφορά τις επιπτώσεις και την εξάπλωση του εντόμου αυτού στην Κοινότητα·

ότι η άδεια αυτή χορηγήθηκε, εν αναμονή της ενίσχυσης των κοινοτικών προστατευτικών μέτρων μέσω της τροποποιήσης της οδηγίας 77/93/ΕΟΚ, για περιορισμένη χρονική περίοδο η οποία λήγει στις 31 Ιανουαρίου 1986·

ότι οι συνθήκες που δικαιολογούν τη χορήγηση της άδειας αυτής δεν έχουν μεταβληθεί· ότι η Επιτροπή έχει προτείνει τροποποίηση της προαναφερόμενης οδηγίας, η οποία δεν έχει εγκριθεί ακόμα από το Συμβούλιο·

ότι, κατά συνέπεια, η ισχύς της άδειας θα πρέπει να παραταθεί ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 παράγραφος 1 της οδηγίας 83/96/ΕΟΚ, η ημερομηνία « 31 Ιανουαρίου 1986» αντικαθίσταται από την ημερομηνία «31 Ιανουαρίου 1987».

Άρθρο 2

Η παρούσα απόφαση απευθύνεται στην Ιρλανδία και το Ηνωμένο Βασίλειο.

Βρυξέλλες, 10 Μαρτίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 61 της 8. 3. 1983, σ. 20.

(4) ΕΕ αριθ. L 63 της 2. 3. 1985, σ. 28.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Φεβρουαρίου 1986

για την έγκριση του ειδικού προγράμματος της περιοχής Lazio σχετικά με την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(86/76/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,

Εκτιμώντας:

ότι η ιταλική κυβέρνηση ανακοίνωσε στις 11 Οκτωβρίου 1985 το ειδικό πρόγραμμα της περιοχής Lazio σχετικά με την ανάπτυξη της παραγωγής βοείου, προβείου και αιγείου κρέατος·

ότι το εν λόγω πρόγραμμα συμπεριλαμβάνει τις ενδείξεις και διατάξεις που αναφέρονται στο άρθρο 5 του κανονισμού (ΕΟΚ) αριθ. 1944/81, που αποδεικνύουν ότι οι στόχοι του εν λόγω κανονισμού μπορούν να επιτευχθούν και ότι πληρούνται οι όροι του εν λόγω κανονισμού·

ότι οι ενισχύσεις στις επενδύσεις υπέρ των κατόχων εκμεταλλεύσεων που δεν υποβάλλουν σχέδιο για τη βελτίωση της εκμετάλλευσής τους κατά την έννοια του άρθρου 3 παράγραφος 1 στοιχείο α) του εν λόγω κανονισμού πρέπει να είναι χαμηλότερες κατά 25 % τουλάχιστον·

ότι η επιπλέον πριμοδότηση που αναφέρεται στο άρθρο 3 παράγραφος 1 στοιχείο ε) του εν λόγω κανονισμού περιορίζεται σε αριθμό αγελάδων μεταξύ τριών κατά κατώτατο όριο και 20 κατ' ανώτατο όριο, άσχετα με τη νομική φύση των εκμεταλλεύσεων·

ότι ζητήθηκε η γνώμη της Επιτροπής του ΕΓΤΠΕ σχετικά με τα δημοσιονομικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το ειδικό πρόγραμμα της περιοχής Lazio σχετικά με την ανάπτυξη της παραγωγής βοείου, προβείου και αιγείου κρέατος, το οποίο ανακοινώθηκε στις 11 Οκτωβρίου 1985 από την ιταλική κυβέρνηση, σύμφωνα με τον κανονισμό (ΕΟΚ) αριθ. 1944/81.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 20 Φεβρουαρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 197 της 20. 7. 1981, σ. 27.

(2) ΕΕ αριθ. L 93 της 30. 3. 1985, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 4ης Φεβρουαρίου 1986

για την έγκριση της πρώτης τροποποίησης του προγράμματος ταχείας εξάλειψης της κλασικής πανώλης των χοίρων που υπέβαλε η Ελλάδα

(Το κείμενο στην ελληνική γλώσσα είναι το μόνο αυθεντικό)

(86/51/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να κατακτήσουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), και ιδίως το άρθρο 6 παράγραφος 4,

την απόφαση 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως της Κοινότητας για την εξάλειψη της κλασικής πανώλης των χοίρων (2), όπως τροποποιήθηκε τελευταία από την οδηγία 83/254/ΕΟΚ (3), και ιδίως το άρθρο 5,

Εκτιμώντας:

ότι, με την απόφαση 83/484/ΕΟΚ (4), η Επιτροπή ενέκρινε το πρόγραμμα ταχείας εξάλειψης της κλασικής πανώλης των χοίρων που υπέβαλε η Ελλάδα·

ότι, με την απόφαση 85/179/ΕΟΚ (5), η Επιτροπή ενέκρινε μια πρώτη τροποποίηση στο αρχικό πρόγραμμα·

ότι, με την επιστολή της 21ης Νοεμβρίου 1985, οι ελληνικές αρχές ανακοίνωσαν στην Επιτροπή τις τροποποιήσεις που πρέπει να γίνουν στο αρχικό πρόγραμμα, προκειμένου να ληφθεί υπόψη η εξέλιξη της κλασικής πανώλης των χοίρων στην Ελλάδα·

ότι, κατόπιν εξετάσεως, διαπιστώθηκε ότι το εν λόγω πρόγραμμα, όπως τροποποιήθηκε, είναι σύμφωνο με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (6), όπως τροποποιήθηκε τελευταία από τις οδηγίες 84/645/ΕΟΚ (7) και 80/1095/ΕΟΚ, και ότι, κατά συνέπεια, εξακολουθούν να πληρούνται οι όροι για χρηματοδοτική συμμετοχή εκ μέρους της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση του προγράμματος ταχείας εξάλειψης της κλασικής πανώλης των χοίρων που υπέβαλε η Ελλάδα.

Άρθρο 2

Η τροποποίηση του προγράμματος που αναφέρεται στο άρθρο 1 παράγει αποτελέσματα από την 1η Ιανουαρίου 1986.

Άρθρο 3

Η παρούσα απόφαση απευθύνεται στην Ελληνική Δημοκρατία.

Βρυξέλλες, 4 Φεβρουαρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 325 της 1. 12. 1980, σ. 5.

(3) ΕΕ αριθ. L 143 της 2. 6. 1983, σ. 37.

(4) ΕΕ αριθ. L 264 της 27. 9. 1983, σ. 23.

(5) ΕΕ αριθ. L 67 της 7. 3. 1985, σ. 39.

(6) ΕΕ αριθ. L 47 της 21. 2. 1980, σ. 11.

(7) ΕΕ αριθ. L 339 της 27. 12. 1984, σ. 33.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Φεβρουαρίου 1986

για την τροποποίηση του κανονισμού (ΕΟΚ) αριθ. 3419/83 προκειμένου να διευρυνθεί ο πίνακας των προϊόντων καταγωγής Ρουμανίας που έχουν ελευθερωθεί στο επίπεδο της Κοινότητας

(86/68/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τον κανονισμό (ΕΟΚ) αριθ. 453/84 του Συμβουλίου της 21ης Φεβρουαρίου 1984 για την τροποποίηση του κανονισμού (ΕΟΚ) αριθ. 3419/83 προκειμένου να διευρυνθεί ο πίνακας των προϊόντων καταγωγής Ρουμανίας που έχουν ελευθερωθεί στο επίπεδο της Κοινότητας, και ιδίως το άρθρο 2 (1),

Εκτιμώντας:

ότι η Μεικτή Επιτροπή, που συστάθηκε με τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας της 28ης Ιουλίου 1980 (2), συνεδρίασε στις Βρυξέλλες στις 9 και 10 Δεκεμβρίου 1985 και ότι, μετά το πέρας των εργασιών της, πρότεινε, μεταξύ άλλων μέτρων, την ένταξη νέων προϊόντων στο παράρτημα του κανονισμού (ΕΟΚ) αριθ. 3419/83 του Συμβουλίου της 14ης Νοεμβρίου 1983 για ορισμένες μεθόδους εφαρμογής της συμφωνίας μεταξύ της Ευρωπαϊκής Οικονομικής Κοινότητας και της Ρουμανίας περί του εμπορίου βιομηχανικών προϊόντων (3)·

ότι, ύστερα από εξέταση των διαφόρων πλευρών των μέτρων που πρότεινε η Μεικτή Επιτροπή, πρέπει να δοθεί σχετική συνέχεια λαμβάνοντας, ιδίως, υπόψη το άρθρο 3 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου βιομηχανικών προϊόντων (4),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα προϊόντα που αναφέρονται στο παράρτημα της παρούσας απόφασης εντάσσονται στο παράρτημα του κανονισμού (ΕΟΚ) αριθ. 3419/83.

Άρθρο 2

Η παρούσα απόφαση εφαρμόζεται από την 1η Ιανουαρίου 1986.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Φεβρουαρίου 1986.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 53 της 24. 2. 1984, σ. 1.

(2) ΕΕ αριθ. L 352 της 29. 12. 1980, σ. 2.

(3) ΕΕ αριθ. L 346 της 8. 12. 1983, σ. 1.

(4) ΕΕ αριθ. L 352 της 29. 2. 1980, σ. 5.

ΠΑΡΑΡΤΗΜΑ

1.2 // // // Κλάση του κοινού δασμολογίου

// Κώδικας ΝΙΜΕΧΕ

(1985) // // // 29.04 Α ex V // 29.04-22

24

27

// ex 44.11 // 44.11-20

49

// ex 44.15 // 44.15-39

80

// ex 44.18 // 44.18-30

90

// ex 44.24 // 44.24 ex 00 (1) // 45.02 // 45.02-00 // 69.02 ex Β // 69.02-51 // 69.09 Β // 69.09-81

89

93

// ex 70.13 // 70.13-ex 20 (2) // 85.09 ex Α // 85.09-01

05

ex 09 (3)

// // (1) Μανδαλάκια, εκ ξύλου.

(2) Αντικείμενα εξ υάλου μικρού συντελεστού διαστολής, από φυσητή ή πιεστή ύαλο εκτός των θηλαστήρων βρεφών και των ενυδρείων.

(3) Φάνοι ποδηλάτων.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Δεκεμβρίου 1985

για την τροποποίηση της απόφασης 84/77/ΕΟΚ για την ανάληψη πρότυπης προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων

(Το κείμενο στην ιταλική γλώσσα είναι το μόνο αυθεντικό)

(86/41/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,

Εκτιμώντας:

ότι, με την απόφαση 84/77/ΕΟΚ της 21ης Δεκεμβρίου 1983 για την ανάληψη στις περιοχές του εσωτερικού της επαρχίας του Viterbe, Λάτιο, Ιταλία, πρότυπης προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων (1), η Επιτροπή θέσπισε αυτή την πρότυπη πειραματική ενέργεια·

ότι η απόφαση αυτή καθορίζει, στο άρθρο 2, ότι η εφαρμογή της πρότυπης δράσης εξετάζεται σε τακτικά διαστήματα από την Επιτροπή, σε συνεννόηση με το ενδιαφερόμενο κράτος μέλος, προκειμένου να αποφασιστεί αν, και σε ποιο βαθμό, πρέπει να επανεξεταστούν τα στοιχεία του παραρτήματος 1·

ότι, κατά τις μεταγενέστερες επαφές με την αρμόδια εθνική αρχή, φάνηκε ότι πρέπει να γίνουν αναθεωρήσεις της απόφασης 84/77/ΕΟΚ, όπως τροποποιήθηκε από την απόφαση 85/87/ΕΟΚ (2), όσον αφορά τις ειδικές πράξεις του παραρτήματος 1 της απόφασης αυτής, και ιδίως την προβλεπόμενη χρηματοδότηση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα 1 της απόφασης 84/77/ΕΟΚ, όπως τροποποιήθηκε από την απόφαση 85/87/ΕΟΚ, τροποποιείται ως εξής:

1. Στον πίνακα των στόχων της δράσης που εμφαίνονται στο σημείο 4 προστίθεται: «εκδρομές τουριστικού και αρχαιολογικού ενδιαφέροντος».

2. Στο σημείο 5, «Χρονοδιάγραμμα», η πρόταση «από τον Δεκέμβριο του 1983 ως τον Δεκέμβριο του 1985» αντικαθίσταται από την πρόταση «από τον Δεκέμβριο του 1983 ως τον Δεκέμβριο του 1986».

3. Ο πίνακας που εμφαίνεται στο σημείο 7, «Εκτιμήσεις της κοινοτικής συνεισφοράς και πρόβλεψη χρηματοδότησης», συμπληρώνεται με την προσθήκη των στηλών Δ, Ε και ΣΤ του πίνακα που παρατίθεται σε παράρτημα στην παρούσα απόφαση.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 23 Δεκεμβρίου 1985.

Για την Επιτροπή

Karl-Heinz NARJES

Αντιπρόεδρος

(1) ΕΕ αριθ. L 44 της 15. 2. 1984, σ. 38.

(2) ΕΕ αριθ. L 37 της 8. 2. 1985, σ. 32.

ΠΑΡΑΡΤΗΜΑ

ΠΡΟΤΥΠΗ ΠΡΟΠΑΡΑΣΚΕΥΑΣΤΙΚΗ ΔΡΑΣΗ ΣΤΙΣ ΠΕΡΙΟΧΕΣ ΤΟΥ ΕΣΩΤΕΡΙΚΟΥ ΤΗΣ ΕΠΑΡΧΙΑΣ ΤΟΥ VITERBE, ΛΑΤΙΟ, ΙΤΑΛΙΑ

ΠΡΟΒΛΕΠΟΜΕΝΗ ΧΡΗΜΑΤΟΔΟΤΗΣΗ 1986

1.2.3,4.5,6 // // // // // Μέτρα

// Συνολική δημό-

σια δαπάνη

// Υπάρχοντα μέσα

// Κονδύλι 550

(πληρωμές μέχρι

τις 31 Δεκεμβρίου 1986)

// // 1.2.3.4.5.6 // // 1 000 ECU // 1 000 ECU // % // 1 000 ECU // % // // // // // // // Δ. Αγροτικός τουρισμός // // // // // // - Επισκευή του συγκροτήματος «La Colonia» // 344 // - // - // 172 // 50 // - Κατασκήνωση // 54 // - // - // 27 // 50 // - Επισκευή του συγκροτήματος «S. Anna» // 470 // - // - // 235 // 50 // Ε. Έρευνα // 134 // - // - // 67 // 50 // ΣΤ. Εκδρομές τουριστικού και αρχαιολογικού ενδιαφέροντος // 148 // - // - // 74 // 50 // // // // // // // Σύνολο

// 1 150 // - // // 575 // // // // // // //
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 20ής Ιανουαρίου 1986

για την τροποποίηση της απόφασης 82/887/ΕΟΚ για τη θέσπιση σχεδίου συντονισμένης δράσης της Ευρωπαϊκής Οικονομικής Κοινότητας στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς

(86/5/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι το Συμβούλιο, με την απόφασή του 82/887/ΕΟΚ (4), αποφάσισε την πραγματοποίηση συντονισμένων ενεργειών για τριετή περίοδο που αρχίζει την 1η Ιανουαρίου 1983, με σκοπό την έρευνα στον τομέα των συστημάτων βοήθειας της θαλάσσιας ναυσιπλοΐας από παράκτιους σταθμούς·

ότι οι εργασίες του προγράμματος έρευνας δεν είναι δυνατό να ολοκληρωθούν μέχρι τη λήξη της τριετούς περιόδου που καθορίζεται από την ανωτέρω απόφαση, αφενός μεν λόγω της συμμετοχής σε καθένα από τα επτά προγράμματα, η οποία υπερβαίνει την προβλεπόμενη, αφετέρου δε λόγω της ανάγκης ολοκλήρωσης ορισμένων προγραμμάτων με δοκιμές και μελέτες προς επιβεβαίωση των αποτελεσμάτων·

ότι οι ενέργειες που έχουν γίνει μέχρι σήμερα αντιπροσωπεύουν σημαντικές επενδύσεις και ότι θα ήταν λυπηρό να περιοριστούν ή, σε μερικές περιπτώσεις, να ακυρωθούν τα αποτελέσματά τους λόγω διακοπής των εργασιών πριν από την ολοκλήρωσή τους·

ότι, υπό τους όρους αυτούς, είναι σκόπιμο να παραταθεί κατά ένα έτος η περίοδος πραγματοποίησης της συντονισμένης δράσης·

ότι η Επιτροπή Επιστημονικής και Τεχνικής Έρευνας (CREST) διατύπωσε τη γνώμη για την πρόταση της Επιτροπής,

ΑΠΟΦΑΣΙΖΕΙ:

Άρθρο μόνο

Η απόφαση 82/887/ΕΟΚ τροποποιείται ως ακολούθως:

1. Στο άρθρο 1, το πρώτο εδάφιο αντικαθίσταται από το ακόλουθο κείμενο:

«Η Κοινότητα εκτελεί για χρονική περίοδο τεσσάρων ετών, που αρχίζει από την 1η Ιανουαρίου 1983, σχέδιο συντονισμένης δράσης έρευνας στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς, το οποίο στο εξής καλείται " σχέδιο".»

2. Το άρθρο 3 αντικαθίσταται από το ακόλουθο κείμενο:

«Άρθρο 3

Το ποσό της κοινοτικής συνεισφοράς που κρίνεται απαραίτητο για το συντονισμό ανέρχεται σε 2,3 εκατομμύρια ECU, περιλαμβανομένων των δαπανών για έναν υπάλληλο.»

Βρυξέλλες, 20 Ιανουαρίου 1986.

Για το Συμβούλιο

Ο Πρόεδρος

G. BRAKS

(1) ΕΕ αριθ. C 182 της 20. 7. 1985, σ. 7.

(2) ΕΕ αριθ. C 352 της 31. 12. 1985.

(3) ΕΕ αριθ. C 330 της 20. 12. 1985, σ. 7.

(4) ΕΕ αριθ. L 378 της 31. 12. 1982, σ. 32.
ΔΙΟΡΘΩΤΙΚΟ Α :

86/235/ΕΟΚ: Απόφαση του Συμβουλίου της 10ης Ιουνίου 1986 για τη θέσπιση πολυετούς προγράμματος ερευνητικής δράσης στον τομέα των υλικών (πρώτες ύλες και υλικά προηγμένης τεχνολογίας) (1986—1989)

Σελίδα 40, στο παράρτημα, στο κεφάλαιο IV, στο σημείο 1.4:

διάβαζε: «Υλικά για ηλεκτρονικές επαφές και ηλεκτρονικές συνδέσεις.»
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1985 για την εφαρμογή της αναμόρφωσης των γεωργικών διαρθρώσεων στην Ελλάδα σύμφωνα με την οδηγία 75/268/ΕΟΚ του Συμβουλίου - (Το κείμενο στην ελληνική γλώσσα είναι το μόνο αυθεντικό) - (85/601/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 75/268/ΕΟΚ του Συμβουλίου της 28ης Απριλίου 1975 σχετικά με την ορεινή γεωργία και τη γεωργία ορισμένων μειονεκτικών περιοχών (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 13,

(1) ΕΕ αριθ. L 128 της 19.5.1975, σ. 1.

(2) ΕΕ αριθ. L 93 της 30.3.1985, σ. 1.

Εκτιμώντας:

ότι, σύμφωνα με το άρθρο 13 της οδηγίας 75/268/ΕΟΚ, σε συνδυασμό με το άρθρο 17 παράγραφος 4 της οδηγίας 72/159/ΕΟΚ του Συμβουλίου της 17ης Απριλίου 1972 για τον εκσυγχρονισμό των γεωργικών εκμεταλλεύσεων (3), όπως τροποποιήθηκε τελευταία από τον κανονισμό (ΕΟΚ) αριθ. 797/85 (3), η ελληνική κυβέρνηση κοινοποίησε στις 6 Σεπτεμβρίου 1985 την απόφαση αριθ. 459/85 της Επιτροπής Τιμών και Εισοδημάτων σχετικά με την έγκριση του προγράμματος για τη χορήγηση οικονομικών ενισχύσεων στις ορεινές μειονεκτικές περιοχές για το 1985·

(3) ΕΕ αριθ. L 96 της 23.4.1972, σ. 1.

ότι, σύμφωνα με το άρθρο 13 της οδηγίας 75/268/ΕΟΚ, σε συνδυασμό με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει εάν, λαμβανομένης υπόψη της προαναφερθείσας κοινοποίησης, οι διατάξεις που αφορούν την εφαρμογή της οδηγίας 75/268/ΕΟΚ, οι οποίες ισχύουν στην Ελλάδα, εξακολουθούν να πληρούν τις προϋποθέσεις για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ, με την εξαίρεση της διάταξης που αναφέρεται στο σημείο Γ 2 α) (2) ενδέκατη παύλα της απόφασης αριθ. 459/85 της Επιτροπής Τιμών και Εισοδημάτων·

ότι οι προαναφερθείσες διατάξεις πληρούν τους όρους και το στόχο της οδηγίας 75/268/ΕΟΚ·

ότι ζητήθηκε η γνώμη της Επιτροπής του ΕΓΤΠΕ όσον αφορά τα θέματα χρηματοδότησης·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις που αφορούν την εφαρμογή της οδηγίας 75/268/ΕΟΚ, οι οποίες ισχύουν στην Ελλάδα, εξακολουθούν να πληρούν, λαμβανομένης υπόψη της απόφασης αριθ. 459/85 της Επιτροπής Τιμών και Εισοδημάτων που κοινοποιήθηκε στην Επιτροπή στις 6 Σεπτεμβρίου 1985, tir προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ, με την εξαίρεση της διάταξης που αναφέρεται στο σημείο Γ 2 α) (2) ενδέκατη παύλα της απόφασης αριθ. 459/85 της Επιτροπής Τιμών και Εισοδημάτων.

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 12 Δεκεμβρίου 1985.

Για την Επιτροπή

Frans ANDRIESSEN

Αντιπρόεδρος
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1985 για παρέκκλιση από τη σύσταση αριθ. 1-64 της Ανωτάτης Αρχής για τη δασμολογική προστασία, προκειμένου να επιτραπεί η εφαρμογή των γενικευμένων δασμολογικών προτιμήσεων σε ορισμένα προϊόντα της βιομηχανίας σιδήρου και χάλυβα που κατάγονται από αναπτυσσόμενες χώρες (Εκατοστή δεκάτη ενάτη παρέκκλιση) (85/637/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, τη σύσταση αριθ. 1-64 της Ανωτάτης Αρχής της 15ης Ιανουαρίου 1964 προς τις κυβερνήσεις των κρατών μελών περί προστασίας των προϊόντων σιδήρου και χάλυβα στην περιφέρεια της Κοινότητας (1), όπως τροποποιήθηκε τελευταία από τη σύσταση 81/722/ΕΚΑΧ (2), Εκτιμώντας: ότι οι κυβερνήσεις των κρατών μελών της Ευρωπαϊκής Κοινότητας Άνθρακα και Χάλυβα που έχουν συνέλθει στο πλαίσιο του Συμβουλίου έχουν αποφασίσει από έτη να εκχωρήσουν στις τρίτες, χώρες που τυγχάνουν γενικευμένων προτιμήσεων, δασμολογικά πλεονεκτήματα για την εισαγωγή στην Κοινότητα ορισμένων προϊόντων σιδήρου και χάλυβα ΕΚΑΧ, υπό μορφή ολικών δασμολογικών αναστολών χωρίς ποσοτικούς περιορισμούς για ορισμένους τύπους προϊόντων, ή υπό μορφή ολικών δασμολογικών αναστολών εντός των ορίων ποσοστώσεων που έχουν καθορισθεί ή που πρέπει να υπολογισθούν για άλλους τύπους προϊόντων 7 ότι η Επιτροπή συμμετέχει στη διαπραγμάτευση για τις εν λόγω εκχωρήσεις, καθώς και στη λήψη των αποφάσεων των αντιπροσώπων των κυβερνήσεων που τις θέτουν σε ισχύ, και ότι οι αποφάσεις αυτές λαμβάνονται με την πλήρη συμφωνία της 7 ότι εκχωρήσεις αυτού του είδους αναφέρονται στο άρθρο 3 της συστάσεως αριθ. 1-64 της Ανωτάτης Αρχής που προβλέπει ότι η Επιτροπή, μετά από διαβούλευση με τα κράτη μέλη, δύναται να χορηγεί παρεκκλίσεις από τις δασμολογικές υποχρεώσεις που θεσπίζονται με την εν λόγω σύσταση, για λόγους εμπορικής πολιτικής 7 ότι η τελευταία απόφαση των κρατών μελών που θεσπίζει τις δασμολογικές εκχωρήσεις λήφθηκε, με τη σύμφωνη γνώμη της Επιτροπής, στις 17 Δεκεμβρίου 1985 (3) και ότι ανταποκρίνεται στις απαιτήσεις του άρθρου 3 της συστάσεως για τη δυνατότητα παρεκκλίσεως 7 ότι προηγήθηκε διαβούλευση με τα κράτη μέλη επί του σχεδίου της παρούσας απόφασης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στα κράτη μέλη να παρεκκλίνουν από τις υποχρεώσεις που προκύπτουν από το άρθρο 1 της συστάσεως αριθ. 1-64 της Ανωτάτης Αρχής, στο μέτρο που είναι αναγκαίο για την εφαρμογή, κατά την εισαγωγή προελεύσεως τρίτων χωρών προϊόντων σιδήρου και χάλυβα αρμοδιότητας της συνθήκης ΕΚΑΧ, των αναστολών των δασμών που προκύπτουν από την απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα της 17ης Δεκεμβρίου 1985.

Άρθρο 2

Η παρούσα απόφαση εφαρμόζεται από την 1η Ιανουαρίου 1986 7 ισχύει μέχρι τις 31 Δεκεμβρίου 1986.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Δεκεμβρίου 1985. Για την Επιτροπή Willy DE CLERCQ Μέλος της Επιτροπής

(1) ΕΕ αριθ. 8 της 22. 1. 1964, σ. 99/64.

(2) ΕΕ αριθ. L 285 της 7. 10. 1981, σ. 33.

(3) ΕΕ αριθ. L 352 της 30. 12. 1985, σ. 235.